TAPAC กำไรไตรมาส 3/61 ลดฮวบ 51% หลังยอดขายหด-รายได้ก่อสร้างลดเซ่นเศรษฐกิจยุโรปซบเซา
TAPAC กำไรไตรมาส 3/61 ลดฮวบ 51% เหลือ 29.82 ลบ. จากปีก่อนมีกำไร 61.13 ลบ. ขณะที่ 9 เดือนแรก มีกำไร 34.86 ลบ. ลดลง 75.71% จากปีก่อนมีกำไร 143.52 ลบ.
17 ก.ย. 2561

บริษัท ทาพาโก้ จำกัด (มหาชน) หรือ TAPAC รายงานผลการดำเนินงานประจำไตรมาส 3/61 สิ้นสุดวันที่ 31 ก.ค.61 (รวมบริษัทย่อย) ดังนี้

ทั้งนี้ ผลการดำเนินงานดังกล่าวมีกำไรลดลง เนื่องจากบริษัทมีรายได้จากการขายสินค้าและให้บริการผลิตภัณฑ์พลาสติก, แม่พิมพ์ธุรกิจค้าปลีก(เริ่มมีรายได้ในเดือนเมษายน 2561) และขายที่ดินโดยบริษัทย่อยประเทศสวีเดนลดลงจากปีก่อน โดยคิดเป็นอัตรากำไรขั้นต้นลดลงร้อยละ 3.05
ขณะเดียวกัน บริษัทย่อย C4Hus AB  มีรายได้ค่าก่อสร้างลดลง โดยสาเหตุหลักเกิดจากภาวะเศรษฐกิจของประเทศสวีเดนก่อนการเลือกตั้งและผลกระทบจากภาวะเศรษฐกิจของยุโรป โดยอัตรากำไรขั้นต้นลดลงจากปีก่อนร้อยละ 0.71
นอกจากนี้บริษัทยังมีค่าใช้จ่ายการขายและการบริหารเพิ่มขึ้นจากช่วงเดียวกันของปีก่อนเนื่องจากเป็นช่วงเริ่มต้นของธุรกิจค้าปลีก ในขณะเดียวกัน บริษัทมีต้นทุนทางการเงินที่ลดลงจากช่วงเดียวกันของปีที่แล้ว เป็นผลจากการที่บริษัทนำเงินจากการเพิ่มทุนไปชำระคืนหนี้สินระยะสั้น